ועדת העבודה, הרווחה והבריאות, כנסת 17, פרוטוקול מספר 115, 2006-12-12 11:30

משה שרוני: בוקר טוב לכולנו, אני פותח את הישיבה.

משה שרוני: הצעת חוק הבטחת הכנסה (תיקון רכב כנכס שאין מופקת ממנו הכנסה חודשית התשס"ז – 2006 של חה"כ סופה לנדבר, חה"כ יורי שטרן (פ/ 771/17), הכנה לקריאה שניה ושלישית.

משה שרוני: סופה, בבקשה:

סופה לנדבר: אנחנו הסכמנו עם הרפרנט של האוצר.

משה שרוני: אני רוצה לדעת מה הסכמתם, אולי אני לא מסכים.

סופה לנדבר: הם יציגו את הדברים.

שי סומך: אדוני, בפני הוועדה מונח כרגע נוסח שמבוסס על הנוסח הממשלתי שמצריך עיון.

שי סומך: הבנו ממשרד האוצר שהם רוצים להניח נוסח אחר, הם מכינים אותו ברגעים אלה.

שי סומך: אתם רוצים בינתיים לתאם באופן עקרוני את הנקודות.

משה שרוני: כשקובעים ישיבה ואתם צריכים לעשות עם האוצר, אז תודיעו לי, אני אבטל נעביר לוועדה אחרת.

סופה לנדבר: בסדר, אתה לא עושה טובה.

סופה לנדבר: אני מבינה מה שאתה עושה.

שי סומך: זו בעצם ההצעה של האוצר.

שי סומך: אנחנו מציעים לשפר את ההצעה הממשלתית.

משה שרוני: לשפר אותה לטובת האוצר או לטובת האנשים.

שי סומך: מצד אחד, יש כאן שיפור גדול בתקופת המתנה שניתנת.

שי סומך: מצד שני, ההכנסה שמזכה באחזקת רכב עולה.

שי סומך: אז הצד האחד הוא קודם כל תקופת המתנה שהוא חשוב מאוד שלתיקון, גם למוסד לביטוח הלאומי וגם לא בתור משרד המשפטים.

משה שרוני: מהי תקופת ההמתנה?

שי סומך: שלושה חודשים.

משה שרוני: לא בא בחשבון.

שי סומך: אבל כיום זה אפס.

נאדיה חילו: על מה אתם מעניש אותם?

שי סומך: כיום זה אפס.

משה שרוני: מה זה תקופת המתנה?

שי סומך: אני אסביר.

שי סומך: יש מצבים שבהם עובדים שהיה להם רכב והם מפוטרים מהעבודה.

שי סומך: ואז לפי ההצעה המקורית של הממשלה וגם החוק שקדם לו ושלא נכנס לתוקף, אותו עובד, אם הוא היה ממשיך להחזיק את הרכב, הוא היה מאבד את הבטחת ההכנסה.

שי סומך: כי לא מתקיים התנאי שיש לו הכנסת עבודה.

משה שרוני: לא בא בחשבון, זה צריך להיות עד שנה.

שי סומך: אבל כיום זה אפס.

משה שרוני: עד שנה, אנחנו נחליט כאן, כן.

שי סומך: למה שנה?

משה שרוני: אתה מוצא לו עבודה מיד?

משה שרוני: אנחנו מדברים כאן על מציאות.

משה שרוני: אתם קובעים?

משה שרוני: אנחנו קובעים כאן ולא אתם.

משה שרוני: עד שנה.

רועי קרת: אל תכעס עליי, כל דבר שבא לטובת המבוטחים, משמח אותנו.

רועי קרת: אבל השאלה היא אם לחברי-הכנסת ולחברים בוועדה יש רוב של 51 חברי-כנסת כדי להעביר את זה בכנסת.

משה שרוני: נשיג בין 70 ל-90.

רועי קרת: אנחנו ביקשנו לשפר קצת את ההצעה הממשלתית.

משה שרוני: מה לשפר, זה נראה שיפור?

משה שרוני: אני אסביר לך מהו שיפור.

משה שרוני: עכשיו, אני אגיד לך מה ההצעה שלי שאותה אביא בפני חברי הוועדה.

משה שרוני: אני לא רוצה שיהיה כתוב: "נפח 1300" לא רוצה "שנת ייצור", אני רוצה עד סכום 30 אלף ₪, זה הכל.

שי סומך: זאת ההצעה הממשלתית.

משה שרוני: עד 30 אלף ₪, לא נפח ולא כלום.

משה שרוני: יש לפי ספר של יצחק לוי עם מחירון, אם זה רכב שכור, זה פחות 20 אחוז.

משה שרוני: אחרי תאונה זה 20 אחוז, אם השאסי והלך טוטאלוס זה 50 אחוז.

משה שרוני: עם זה הולכים.

נאדיה חילו: ומי שיש לו רכב ישן נפח 2000 שהמחיר לא 20 אלף, אז הוא נופל.

משה שרוני: עד 30 אלף ₪ בלי נפח, בלי שום דבר.

משה ברסימנטוב: יש הצעת חוק ממשלתית שמונחת בפני הוועדה.

משה ברסימנטוב: היתה הסכמה עם הסיעה שמחוקקים בנוסח הפרטית הצעת החוק הממשלתית.

משה ברסימנטוב: לאחר שהגענו לסיכום הזה, ביקשו משרד המשפטים והמוסד לביטוח לאומי לשפר את הצעת החוק הממשלתית ואנחנו הסכמנו לטובת מקבלי הגמלאות.

משה שרוני: מי אתם, מה זה אתם הסכמתם?

משה ברסינמטוב: משרד האוצר בשם משרד האוצר.

משה ברסינמטוב: עכשיו הגענו לכמה שיפורים.

משה שרוני: איזה שיפורים?

משה ברסימנטוב: כמו שהציג עו"ד שי סומך, ממשרד המשפטים.

משה שרוני: לא בא בחשבון, עד שנה.

משה ברסימנטוב: אם זה לא בא בחשבון, אז אנחנו מבחינת הממשלה חוזרים להצעה הממשלתית וזאת ההצעה שמבחינתו תתאים.

משה שרוני: טוב, אנחנו נחליט כאן ואני אעביר את זה למליאה.

משה ברסימנטוב: אנחנו נתנגד.

אורנה ברקוביץ: אני רוצה להציג לכם רק את הפן הפרקטי.

אורנה ברקוביץ: אם אנחנו נלך להצעה של פרמטרים של נפח מנוע שנתון, זה הרבה יותר קל לנו לגבי הביטוח לאומי, להחליט אם לאשר או לאשר.

משה שרוני: מחיר מחירון של לוי יצחק לא קיים?

משה שרוני: באמת.

אורנה ברקוביץ: סליחה אדוני, מותר לי להסביר, אם נתחיל להתדיין עם כל מבוטח, שיגיד לי שהשאסי שלו פגוע ושהוא יד רביעית ושהקילומטרז' ככה, אני צריכה שמאי רכב.

אורנה ברקוביץ: זה מאוד יעכב את הטיפול בתביעה.

משה שרוני: יש מחיר מחירון במדינת ישראל, תסתכלי: שנת X- 25 אלף ₪, נקודה.

משה שרוני: מה הבעיה?

אורנה ברקוביץ: אבל אם הוא יד לא ראשונה, אם יש לו קילומטרז' גבוה ואם היתה לו תאונת דרכים.

משה שרוני: הכל כתוב בספר.

אורנה ברקוביץ: זה כתוב בספר, אבל מישהו צריך להוכיח שהיתה לו תאונת דרכים.

משה שרוני: אם הייתה לו תאונת דרכים, הוא מביא מסמך מהמוסך שלו.

אורנה ברקוביץ: זה לטרטר את האנשים.

סופה לנדבר: לא, זה להקל את העבודה שלך.

נאדיה חילו: אני גם לא מבינה את הוויכוח, אני מבינה את האינטרס שלך לעשות מה שיותר קל מבחינת הפקידות בביטוח הלאומי.

אורנה ברקוביץ: לא, גם מבחינת האנשים.

נאדיה חילו: אבל התפקיד שלנו פה הוא לאו דווקא לדאוג שהתהליכים יהיו יותר קלים, אלא לשמור על הנפגע, שדורש את זה.

נאדיה חילו: הרי אנחנו לא מדברים על אנשים שעובדים ומרוויחים ויש להם את הלוקסוס שבעולם, אנחנו מדברים על אנשים שנפגעו והם באים ודורשים את המינימום למחיה שלהם.

נאדיה חילו: אני חושבת שההצעה של אדוני לקחת רף של עלות היא הצעה נכונה והיא הצעה שבאה לקראת האנשים שהולכים ותובעים את הגמלה הזאת.

שרה מרום שלו: אני מצטרפת להצעת חוק שלהם ומבקשת להכניס בהצעת את החוק גם את הגמלאים.

משה שרוני: הגמלאים לא רוצים לעבוד, גברת.

סופה לנדבר: לא, גמלאים לא מקבלים הבטחת הכנסה, הם מקבלים השלמת הכנסה.

שרה מרום שלו: אנחנו רוצים שהחוק הזה יכלול גם את הגמלאים.

אריה אלדד: אני רק רואה איזשהו קושי להגדיר בסכום בשקלים בחוק.

אריה אלדד: רכב עלול להתייקר או להיות מוזל.

אריה אלדד: יכול להיות שצריך להצמיד את זה לשכר הממוצע במשק כמספר כפולות של השכר הממוצע בשוק או של שכר המינימום.

אריה אלדד: כי כאשר אתה מגדיר היום סכום, מה תהיה המשמעות של החוק הזה בעוד עשר שנים?

אריה אלדד: הוא צריך להיות צמוד למשהו.

משה שרוני: צמוד לשכר הממוצע במשק ולא למדד.

נאדיה חילו: כפול כך וכך, שייתן לנו את ה-30 אלף.

אריה אלדד: כן, אבל להגיע לזה, כי אחרת נמצא איזה חוק שאומר, קנס עשר לירות.

אריה אלדד: נו ומה נעשה זה?

משה שרוני: אני אומר לשכר הממוצע במשק.

סופה לנדבר: שיהיה למדד.

סופה לנדבר: רבותיי, אנחנו הסכמנו עם האוצר, השינויים הביאו לזה שיהיה קיצוץ.

סופה לנדבר: אני לא רוצה שזה יהיה בחוק ההסדרים.

משה שרוני: סופה, זה מוכנס לחוק ההסדרים במשק.

סופה לנדבר: לא, אנחנו הסכמנו עם האוצר, הם מוציאים את זה מחוק ההסדרים ואנחנו מביאים את זה.

נאדיה חילו: הצבענו על זה שזה לא יוצא וזה מגיע לוועדה הזאת.

סופה לנדבר: לא, הגענו איתם להסכמה בזה שהם מוציאים את זה מחוק ההסדרים והם נותנים לנו להעביר את זה.

משה שרוני: אתם מוכנים לקבל מה שהאוצר אומר?

סופה לנדבר: אין לנו ברירה.

משה שרוני: למה אין ברירה, אתם לא יכולים להשיג 51 חברים לתמוך בזה לפי ההצעה שלי?

סופה לנדבר: אני אגיד לך למה, אני מסכימה איתם עם הנוסח של האוצר.

ואסל טאהא: אם זה יהיה קשור למדד, זה לא משנה.

סופה לנדבר: מה זה לא משנה.

סופה לנדבר: רבותיי, אנחנו יכולים לרצות מיליון דברים, אבל אתם בדיוק חברי-כנסת כמונו ואתם יודעים שלהשיג את התנאים, זה לא כל-כך קל.

סופה לנדבר: את תעשה אחר-כך תיקון לחקיקה וזה יהיה הרבה יותר קל.

גיל שבתאי: אדוני, אני מבקש להבהיר את ההחלטות שמתקבלות.

גיל שבתאי: בפני הוועדה מונח כרגע נוסח שמבוסס בהתאם לבקשתה של חה"כ לנדבר, על הנוסח כפי שהיה בהצעת חוק ההסדרים הנוכחית.

גיל שבתאי: בנוסח הזה משולבים באותיות מודגשות נקודות שדורשות את הכרעת הוועדה.

רועי קרת: יש נוסחים שעומדים בפני הוועדה.

רועי קרת: אחד, הצעת החוק הממשלתית.

רועי קרת: והשני, שסוכם עם חברת-הכנסת סופה לנדבר.

משה שרוני: איפה זה?

רועי קרת: מכיוון שזה סוכם עכשיו, אנחנו בקשיים טכניים להדפסה של הנוסח, אבל אנחנו מנסים להדפיס את ולהגיש לאדוני.

רועי קרת: אולי נחכה?

משה שרוני: אני לא מחכה.

סופה לנדבר: תגיד את הנוסח שאנחנו מתקנים.

שי סומך: אני אציג את השינויים העיקריים בנוסח.

משה שרוני: אני נותן לכם חמש דקות, תביאו את הנוסח.

משה שרוני: רבותיי, זה דברים שצריך לעבור על זה.

משה שרוני: אני מציע לדחות את זה לשבוע ימים.

משה שרוני: אי אפשר ככה איך שאתם כותבים את כל הדברים האלו על רגל אחת.

אריה אזולאי: להם זה ברור, לנו זה לא כך-ברור.

שי סומך: אולי היועץ המשפטי של הוועדה יסביר.

משה שרוני: בהתייעצות עם היועץ המשפטי שלי.

גיל שבתאי: הנוסח הוא חדש גם לי, אני רוצה לעבור עליו.

משה שרוני: אני דוחה את הישיבה לשבוע הבא, נקיים על זה דיון רציני ומקיף ואתם תוכלו להכניס שם עוד כמה דברים.